મહાપાલિકા દ્વારા વર્ક ઓર્ડર અપાયાની તારીખથી ૬ મહિનામાં ૫૦ નવી મીની કે મીડી બસ અને તમામ સીએનજી બસ મુકવાની શરત મુકી છે. ઉપરાંત બીજા ૬ મહિનામાં વધુ ૨૫ બસ મુકવાની શરત મુકાઇ છે.મતલબ કે એક વર્ષમાં કુલ ૭૫ નવી બસ મુકવાનું કોન્ટ્રાક્ટર માટે ફરજિયાત છે. ત્યારે કોન્ટ્રાક્ટર દ્વારા શરૂઆતે ૨૫ બસ તૈયાર કરાઇ છે અને પ્રથમ દિવસથી જ તેને દોડતી કરાશે, તેમ સંચાલક વિરેન્દ્રસિંહ રાણાએ જણાવ્યુ હતું. મહાપાલિકાને કોન્ટ્રાક્ટર પ્રથમ વર્ષે રોયલ્ટી રૂ.૨.૮૦ લાખ ચૂકવશે. બીજા વર્ષે ૨.૯૬ લાખ, ત્રીજા વર્ષે ૩.૨૪ લાખ, ચોથા વર્ષે ૩.૫૮ લાખ, પાંચમા વર્ષે ૩.૯૭ લાખ, છઠ્ઠા વર્ષે ૪.૪૪ લાખ અને સાતમા વર્ષે ૫ લાખ રૂપિયા ચુકવવાનો કરાર હોવાથી ૭ વર્ષમાં ૨૬ લાખ જેટલી રોયલ્ટી આવક થશે.શહેરી બસના ટિકીટના દર રૂપિયા ૫થી શરૂ થશે અને વધુમાં વધુ રૂપિયા ૨૫ લેવાશે. જે મુસાફરો માટે લાભદાયી થશે. તેમ ડેપ્યુટી મ્યુનિસિપલ કમિશનર જે બી બારૈયાએ જણાવ્યુ હતું.